cyanic-selkie/wikianc huggingface dataset:
අනුෂ්කා වීරසිංහ
වෘත්තීය ජීවිතය
ඇය ඉංග්‍රීසි භාෂාවෙන් තොරතුරු තාක්ෂණය පිළිබඳ පොත් 30 ට වඩා ලියා ඇති අතර ඉන් සමහරක් ඉංග්‍රීසියට පරිවර්තනය කර ඇත. ඇය විසින් ලියන ලද ග්‍රන්ථ රට පුරා පාසල්වල, අධ්‍යාපනික ආයතනවල හා පුස්තකාලවල භාවිතා කිරීම සඳහා ශ්‍රී ලංකාවේ අධ්‍යාපන අමාත්‍යාංශය විසින් අනුමැතිය ලබා දී ඇත.
වැඩ කටයුතු
·	Visually Learn PC, Prentice Hall-India [5] ·	On Your Marks…Net…Set…Go! Surviving in an e-world!, Prentice Hall-India, 1st edition(2004) [6] ·	Microchip Militant, Publish America (October 2004) [7]
ආශ්‍රිත
ප්‍රවර්ගය:ශ්‍රී ලාංකික ලේඛකයෝ ප්‍රවර්ගය:ලාංකික සිංහලයෝ
Nishshankamalla
නිශ්ශංක මල්ල රජතුමා
නිශ්ශංක මල්ල රජතුමා කිර්ති නිශ්ශංක ලෙසද හැඳින්වෙන අතර කාලිංග ලෝකේශ්වර යනු 1187 සිට 1196 දක්වා රට පාලනය කළ ශ්‍රී ලංකාවේ රජ කෙනෙකි. ඔහු නිශ්ශංක ලතා මණ්ඩපය, හැටදාගේ, රන්කොත් විහාරය වැනි වෙහෙර විහාර තනා ඇත. රට පාලනය කිරීමට අයිතිය ඇත්තේ බෞද්ධයෙකුට පමණක් බව නිශ්ශංක මල්ල ප්‍රකාශ කළ අතර, එමඟින් තම තනතුර තහවුරු කර ගනිමින් රජකම සඳහා වූ ඉල්ලීම සාධාරණීකරණය කළේය. ඔහු විවිධ ඉදිකිරීම් සහ අලුත්වැඩියාවන් සඳහා විශාල මුදලක් වැය කළ අතර අපරාධ මැඩලීමේ උත්සාහයක් ලෙස මහජනතාවට මුදල් ලබා දුන්නේය. ඔහු රටවල් කිහිපයක් සමඟ සුහද සබඳතා පැවැත්වූ අතර දකුණු ඉන්දියාවේ පාණ්ඩ්‍යයන් සහ චෝල ප්‍රාන්ත ආක්‍රමණය කළේය.නිශ්ශංක මල්ල විසින් දඹුල්ලේ කරවන ලද සෙල් ලිපියක ඔහු කාලිංග රාජ වංශයේ අයෙකු බවත් විජය රජුගේ පරපුරෙන් පැවත එන්නෙකු බවත් සඳහන් වේ. නිශ්ශංක මල්ලගේ උපන් වර්ෂය 1157 හෝ 1158 වේ. ඔහු පාර්වතී රැජිනගේ සහ ජයගෝප රජුගේ පුත්‍රයාය. නිශ්ශංක මල්ලට කාලිංග සුබද්‍රාදේවි සහ ගංගාවංශ කල්‍යාණමහාදේවි නමින් භාර්යාවන් දෙදෙනෙක් සිටියහ. නිශ්ශංක මල්ල විසින් ඉදිකරන ලද නිශ්ශංක ලතා මණ්ඩපය සුවිශේෂී ගොඩනැඟිලි වර්ගයකි.හැටදාගෙය නිශ්ශංක මල්ල විසින් කරන ලද තවත් ඉදිකිරීමකි. මෙම ගොඩනැගිල්ල බුදුන් වහන්සේගේ දළදා වහන්සේ තැන්පත් කිරීම සඳහා ඉදිකරන ලද්දකි. ශ්‍රී ලංකාවේ සිව්වන විශාලතම ස්ථූපය වන රන්කොත් විහාරය ද ඉදිකරන ලද්දේ නිශ්ශංක රජු මල්ල විසිනි.
ලිංග
විශේෂ බොහොමයක ජීවියෝ, ගැහැණු සහ පිරිමි නම්වන ලිංග දෙකකට අයත්වනසේ විශේෂීකරණය වීඇත.සත්ව රාජධානියට අයත් ජීවීන් තම වර්ගයා බෝකිරීම හෙවත් ප්‍රජනනය සදහා හැඩගැසී ඇති අපූරු ක්‍රමයක් වන්නෙ ඔවුන් ස්ත්‍රී හා පුරුෂ වශයෙන් දැක්වෙන බෙදීමයි.ශාක රාජධානිය තුලද ලිංගික බෙදීමක් දක්නට ලැබුනද ඇතැම් ශාක ලිංගික ප්‍රජනනය මගින් තම වර්ගයා බෝකිරීම සිදු නොවේ.ඒ වෙනුවට ශාක රාජධානිය තුල වර්ධක ප්‍රජනනය ක්‍රියාත්මකවේ.මේ අනුව ලිංගික ප්‍රජනනය ශාක හා සත්ව රාජධානිතුල දක්නට ලැබෙන ලක්ෂණයකි.සත්වයින් අතර ගැහැණු හා පිරිමි වශයෙන් කොටස් දෙකක් දක්නට ලැබේ.ශාක තුල බොහොවිට එකම ශාකයකම ලිංග දෙකටම අයත් අවයව දක්නට ලැබේ.සතුන් ලිංගික සංසර්ගය මගින් ද ශාක පරාගනය මගින්ද ස්ත්‍රී පුරුෂ ලිංගික ප්‍රජනනය සිදුකරයි.
මිනිසා ඇතුළු ක්ෂීරපායින්ගේ ලිංගිකත්වය තීරණය වන්නේ XY වර්ණදේහ ඇසුරිනි.ස්ත්‍රි ඩිම්බයක අඩංගු වන්නේ X ගණයේ වර්ණදේහ පමණි.එහෙත් පුරුෂ ශුක්‍රාණුවක X හෝ Y වර්ණදේහ අඩංගුවිය හැක.ඒ අනුව සංසේචනයේදී ඩිම්බානුවකට X වර්ණදේහ අඩංගු ශුක්‍රාණුවක් හමුවීමෙන් ස්ත්‍රි ජන්මියකු උපත ලබයි.Y වර්ණදේහය අඩංගු ශුක්‍රාණුවක් නම් පුරුෂ ජන්මියෙකු බිහිවේ.ඒ අනුව ජීවියෙකුගේ ස්ත්‍රී පුරුෂභාවය සංසේචනය සිදුවන අවස්ථාවේදීම තීරණයවේ.
සත්ව රාඣධානියට අයත් බොහෝ සතුන්ගේ බාහිර ලිංගික අවයව මගින් ලිංගිකත්වය හදුනාගත හැකිය.අචලතාපී සත්ව කාණ්ඩයට අයත් පිරිමි සතුන්ගේ වෘෂණකෝෂ සිරුරින් බැහැරව පිහිටයි.එහෙත් චලතාපී සතුන්ගේ වෘෂණ ශරීරයතුල ගිලී පවතී.දරුගැබ දරා සිටීම පැටවාට ආරක්ෂාව සැපයීම වැනි ඉතා වදගත් කාර්‍ය බොහෝමයක් සත්ව රාඣධානිය තුල ගැහැණු සතුන් අතින් ඉටුවේ.මෙයින් ක්ෂීරපායීන් ප්‍රමුඛය.
ආශ්‍රිත ලිපි
ප්‍රවර්ගය:ලිංග ප්‍රවර්ගය:ජෛවීය ක්‍රියාවලි
සුජෝයි‍ ඝෝෂ්
සුජෝයි ඝෝෂ් යනු ඉන්දියානු චිත්‍රපට අධ්‍යක්ෂකවරයකු, නළුවකු සහ තිර රචකයෙකි. ඔහු විසින් ජාන්කාර් බීට්ස් (2003), හෝම් ඩිලිවරි: ආප්කෝ... ඝාර් තක් (2005), අලාදින් (2009), කහානි (2012) සහ ''කහානි 2 (2016) යන චිත්‍රපට අධ්‍යක්ෂණය කොට ඇත.
මුල්කාලීන දිවිය
සුජෝයි ඝෝෂ් උපත ලැබූයේ කල්කටාවේ ය. ඔහු ශාන්ත ජේම්ස් විද්‍යාලයෙන් අධ්‍යාපනය ලැබී ය. භෝවනිපෝර්හි නැවතී සිටි ඔහු 13වන වියේ දී ලන්ඩනය කරා පැමිණියේ ය. සුජෝයි ඩාර්ලිංටන්හි එලිසබෙත් රැජිනගේ කොලීජියෙන් සිය උසස් පෙළ හදාළේ ය. ඉංජිනේරු උපාධියක් දරන ඔහුට මැංචෙස්ටර් විශ්වවිද්‍යාලයේ MBA උපාධියක් ද ඇත. රොයිටර්ස්හි මාධ්‍ය කොට්ඨාසයේ දකුණු ආසියානු ප්‍රධානියා ලෙස කටයුතු කළ ඔහු 1999දී ඉන් ඉවත් විය. සුජෝයි මනෝවිද්‍යාඥවරියක වන වෛශාලි සමග විවාහ විය. ඔවුනට දියා සහ අග්නි නම් දරුව්න දෙදෙනකු වේ. දියා ජෛව විද්‍යා ශිෂ්‍යාවක වන අතර, අග්නි හිටපු වෘත්තීය රග්බි ක්‍රීඩකයෙකි.
වෘත්තිය
ඝෝෂ් සිය කුළුඳුල් අධ්‍යක්ෂණය සිදුකළේ 2003 අඩු-වියදම් චිත්‍රපටයක් වූ ජාන්කාර් බීට්ස් චිත්‍රපටයේ ය. ආර්. ඩී. බර්මන්ට උපාහර ලෙසින් නිර්මාණය වූ මෙය විස්මයජනක ලෙස ජනප්‍රිය විය. ඔහුගේ ඊළඟ නිර්මාණ වූ හෝම් ඩිලිවරි සහ අලාදින් බොක්ස් ඔෆීස් අතින් සාර්ථක නොවිණි. 2012දී විද්‍යා බාලන් ප්‍රධාන චරිත නිරූපණය කළ ඔහුගේ කහානි චිත්‍රපටය පුළුල් ආර්ථික සාර්ථකත්වයක් මෙන්ම විචාරක පැසසුම ද හිමි කරගත්තේ ය. ඔහු රංගන වෘත්තියට පිවිසියේ 2012 දෙසැම්බ‍රයේ රිතුපර්නෝ ඝෝෂ් අධ්‍යක්ෂණය කළ චිත්‍රපටයක බෙංගාලි රහස් පරීක්ෂක බ්යොම්කේෂ් බක්ෂිගේ චරිතය නිරූපණය කරමිනි. IPL කණ්ඩායමක් වන කොල්කතා නයිට් රයිඩර්ස් කණ්ඩායමේ තේමා ටැගය වන "කොර්බෝ ලොර්බෝ ජීත්බෝ රේ" යන්න රචනා කළේ මොහු බව එතරම් ප්‍රකට නොවූ කර්ණකි.
අග්නිදිග ආසියානු ජාතීන්ගේ සංගමය
අග්නිදිග ආසියානු ජාතීන්ගේ සංගමය (ආසියාන්, විරල ලෙසින්  )  යනු අග්නිදිග ආසියාවේ රටවල් දහයකින් සමන්විත, භූ-දේශපාලනීය සහ ආර්ථික සංවිධානයක් වන අතර එය 1967 අගෝස්තු 8 දිනදී ඇරඹුනේ  ඉන්දුනීසියාව, මලයාසියාව, පිලිපීනය, සිංගප්පූරුව සහ තායිලන්තය විසිනි. මූලස්ථානය -: ඉන්දුනීසියාවේ ජකර්තා නුවර
පරමාර්ථ -:. •සහයෝගීතාව මත ඒකාබද්ධ ආර්ථික ක්‍රමයක් සාමාජික රටවල ක්‍රියාත්මක කිරිම. •අන්යෝනය සහයෝගිතාව මත සහයෝගයෙන් පර්‍යෙෂණාත්මක අංශ දියුණු කිරීම. • කෘෂිකාර්මික සහ කාර්මික ක්ෂෙත්‍රයේ දී වඩාත් සඵලතාව සදහා එක්සත් වීම. • සාමාජික රටවල වෙළඳ කටයුතු දියුණු කර ගන්නා අතරම ජාත්‍යන්තර වාණිජ කටයුතුවල දී ඇති ප්‍රශ්න හැදැරීමේ මාර්ග දියුණු කිරීම. •සාමාජික රටවල ජනජීවිතය උසස් කිරීම හා සන්නිවේදන මාර්ග දියුණු කිරීම.
චන්ද්‍රයාගේ අභ්‍යන්තර ව්‍යුහය
චන්ද්‍රයා විවිධාංගිකරණය වු වස්තුවකි. භූ රසායන විද්‍යාත්මකව විශේෂ වු කබොල්ලක් ප්‍රාවරණයක් හා හරයකින් එය සමන්විතය. වසර බිලියන 4.5 කට පෙර එනම් චන්ද්‍රයාගේ උපතින් කෙටි කලකට පසු මැග්මා සාගරයක භාවිත ස්ඵටීකිකරණයෙන් මෙම ව්‍යුහය ඇති වු බව සැලකෙයි. චන්ද්‍රයාගේ පිටත භාගය විලයනයට අවශ්‍ය ශක්තිය ලැබුනේ පෘථිවි චන්ද්‍ර පද්ධතිය ඇති වීමටද හේතු වූ බව සැලකෙන මහා ගැටීම් නිසාවෙනි. ඊට අමතරව පෘථිවි කාක්ෂිකයේ අනුයාත මූලද්‍රව්‍ය යළි ප්‍රවර්ධනය ද ඊට හේතු වෙතැයි සැලකෙයි. මැග්මා සාගරයේ ස්ඵටිකිකරණය මැග්නීසියම් හා යකඩ අඩංගු ප්‍රාවරණයකට හා නිරෝ ගුරුත්වාවර්තී කබොල්ලකට හේතු වී ඇත.
කාක්ෂිකයෙන් ලබා ගත් භූ රසායනික සිතියම් වලින් අඟවන පරිදි චන්ද්‍ර කබොල්ල ප්‍රධාන වශයෙන් ඇන්ත්‍රොසයිටික සංඝටනාවක් දරයි. මැග්මා සාගර උපකල්පනයට මෙය අනුරූප වේ. මූලද්‍රව්‍යය වශයෙන් ගතහොත් චන්ද්‍ර කබොල්ල ප්‍රාථමික ඔක්සිජන්, සිලිකන්, මැග්නීසියම්, යකඩ, කැල්සියම් හා ඇලුමිනියම් වලින් සමන්විත වේ. නමුත් ටයිටේනියම්, යුරේනියම්, තෝරියම්, පොටෑසියම් හා හයිඩ්‍රජන්ද එහි දක්නට ලැබේ. භූ භෞතික විද්‍යාත්මක තාක්ෂණයන් මත පදනම්ව ගණනය කළ පරිදි කබොල්ලේ ඝනකම 50 km වේ.
චන්ද්‍ර ප්‍රාවරණය තුළ භාගික විලයනය චන්ද්‍රයා මතුපිට ද්‍රෝණි වැඩි ප්‍රමාණයක් විධාරණයට හේතු වී ඇත. මෙම ද්‍රෝණීන්හි විශ්ලේෂණයන් අඟවන පරිදි ප්‍රාවරණය ප්‍රධාන වශයෙන් ඔලිවයින්, ඕතොෆයිරොක්සීන් හා ක්ලිනෝෆයිරොක්සීන් වැනි ඛණිජවලින් සමන්විත වේ. එමෙන්ම පෘථිවියට වඩා චන්ද්‍ර ප්‍රාවරණයේ යකඩ බහුල වේ. ඇතැම් චන්ද්‍රද්‍රෝණිවල ටයිටේනියම් බහුල වේ.(ඉල්මනයිට් ලෙස පවතී). මෙයින් දැක්වෙන්නේ ප්‍රාවරණය සංඝටනාවෙන් බහුයෝගීවන බවයි. චන්ද්‍ර භූමිකම්පා එහි මතුපිට සිට 1000 km ගැඹුරකින් ප්‍රාවරණය තුළ දී හමුවී තිබේ. මේවා මාසිකව ඇතිවන අතර පෘථිවිය සම්බන්ධයෙන් චන්ද්‍ර කාක්ෂික විකේන්ද්‍රණය මගින් ඇති වු උදම් ආතතීන්ටද සම්බන්ධ වෙයි. මතුපිටට 100km ගැඹුරින් අපි කේන්ද්‍රයන් පැවති කුඩා චන්ද්‍ර කම්පාවන් ද හඳුනාගෙන ඇතත් මේවා කලාතුරකින් ඇති වන අතර ඊට චන්ද්‍ර උදම් සමග සම්බන්ධතාවයක් නැත.
සිවිල් නීතිය සහ පොදු නීතිය
ඉංගී‍්‍රසි භාෂාව කථාකරන ජනයා, විශේෂයෙන්ම එංගලන්තයේ වර්ධනය වූ නීති පද්ධතිය වන පොදු නීතියට වඩා වෙනස් වූවක් ලෙස සිවිල් නීතිය හඳුනාගනු ලැබේ.
මූලික වෙනස වන්නේ පොදු නීතිය ලිඛිත නීති බිහිවීමට පෙර පැවැති සම්ප‍්‍රදායන් මත පදනම් වෙමින් වර්ධනය වූ නීතියක් වීමත්, ලිඛිත නීති බිහිවීමෙන් පසුවද එම නීති අධිකරණයන් විසින් යොදාගනු ලැබ තිබිමත්ය. සිවිල් නීතිය වර්ධනය වූයේ ජස්ටීනියන්ගේ රෝම නිතියෙනි.
පසුකාලීනව සිවිල් නීතිය ප‍්‍රමාණික ලෙස සලකනු ලැබූ චාරිත‍්‍රමය නෛතික සිද්ධාන්තයන්ගේ සංගෘහිත කිරීමක් ලෙස සැලකිල්ලට ලක්විය. 18 වන සියවසේ දෙවන භාගයේදී පුද්ගලික නීතිය සංගෘහිත කිරීම සඳහා දරන ලද්දාවූ උත්සාහයන් දැකගත හැක. කෙසේවෙතත් සිවිල් නීති සංග‍්‍රහයන්ගේ බලපෑම වඩාත් තදින් දැනෙන්ට පටන් ගත්තේ ප‍්‍රංශ විප්ලවයෙන් පසුකාලයේදීය. ප‍්‍රංශය, ඔස්ට්‍රියාව, ක්විබෙක්, ඉතාලිය, පෘතුගාලය, ස්පාඥ්ඥය, නෙදර්ලන්තය සහ ජර්මනියේද මෙය පැතිරින. කෙසේවෙතත් සංගෘහිත කිරීම සිවිල් නීති පද්ධතියේ අනිවාර්ය ලක්‍ෂණයක් නොවුනි. උදාහරණයක් ලෙස ස්කැන්ඩිනේවියානු රටවල සිවිල් නීතියේ වැඩි කොටසක් සංගෘහිත කොට නොමැත. මේ අතර පොදු නීති අධීකරණ බලයන් විශාල වශයෙන් සංග‍්‍රහ කරනු ලැබ ඇත. මේ දෙකෙහි මිශ‍්‍ර ස්වභාවයක් දැකගත හැකි නීති පද්ධතීන්ද පවතී. ස්විට්සර්ලන්තය, ක්විබෙක්, පිලිපීනය, නැමීබියාව සහ දකුණු අපි‍්‍රකාව මීට උදාහරණයන්ය. මේ අනුව සිවිල් නීතිය සහ පොදු නීතිය අතර වෙනස පවතින්නේ සංගෘහිත කිරීම මත නොව නීති සංග‍්‍රහයන් සහ ව්‍යවස්ථාවන් වෙත දක්වනු ලබන ක‍්‍රමවේදී ප‍්‍රවේශය මත බව පෙනීයයි. සිවිල් නීති රටවල ව්‍යවස්ථා සම්පාදනය නීතියේ මූලික මූලාශ‍්‍රය වෙයි. මේ අනුව අධිකරණයන් සිය තීන්දු ලබාදීමේදී නීති සංග‍්‍රහයන් සහ ව්‍යවස්ථාවන් මත පදනම් වෙයි. මෙහිදී කිසියම් කරුණක් අරභයා නිශ්චිත නෛතික ප‍්‍රතිපාදනයක් නොමැති අවස්ථාවක් උද්ගත වූ විට නීති සංග‍්‍රහයේ පොදු රීති හා මූලධර්මයන් කෙරෙහි අධිකරණය සලකා බලයි. මීට වෙනස්ව පොදු නීති පද්ධතියේදී නීතියේ ප‍්‍රාථමික මූලාශ‍්‍රය වන්නේ නඩු තීන්දුය. ව්‍යවස්ථාවන් පොදු නීතිය තුලට පසුව පැමිණි ද්විතීයික මූලාශ‍්‍රයක් ලෙස සලකනු ලබන අතර ඒවා පටු ලෙස අර්ථ දැක්වීම සිදු කරනු ලබයි.
බලය බෙදීමේ සංකල්පය කෙරෙහිද සිවිල් නීති හා පොදු නීති රටවල ආකල්පය එකිනෙකට වෙනස් වෙයි. සමහර පොදු නීති රටවල විශේෂයෙන්ම එක්සත් ජනපදයේ රජයේ අනෙකුත් ශාඛාවන්හි බලය සමතුලිත කරන තැනැත්තන් ලෙස විනිශ්චයකාර වරුන්ව සලකනු ලැබේ. මීට වෙනස්ව ප‍්‍රංශයේ බලය බෙදීම පිලිබඳ මූලික සංකල්පය වන්නේ ව්‍යවස්ථාදායකය සහ විනිශ්චකාරවරුන්ට එකිනෙකට වෙනස් භූමිකාවන් පවරා දීමයි. මෙහිදී විනිශ්චකාරවරුන් නීතිය ප‍්‍රායෝගික සිද්ධීන්ට අදාල කරන්නන් ලෙසින් පමණක් සලකනු ලබයි. එනම් බොහෝ සිවිල් නීති රටවල් අධිකරණ පූර්ව නිදර්ශන න්‍යාය ප‍්‍රතික්ෂේප කරසිටීම හෝ ශ්‍රේෂ්ඨාධිකරණයේ බලය සීමා කිරීමට පියවර අනුගමනය කොට ඇත.
විවිධ සිවිල් නීති රටවල නෛතික ක‍්‍රමවේදයන්හි හඳුනාගත හැකි වෙනස්කම් රැසක්ද පවතී. උදාහරණයක් ලෙස නිතර ප‍්‍රකාශවන අදහසක් වන්නේ පොදු නීති උපදේශයන් වඩාත් දිගු විස්තර හා හේතුදැක්වීම් සහිත වන බවත් සිවිල් නීති රටවල නීති උපදෙස් ඉතා කෙටි සහ ස්වභාවයෙන්ම විධිමත් ඒවා වන බවත්ය. මෙම මූලධර්මය ප‍්‍රංශය සම්බන්ධයෙන් සත්‍යයක් වන අතර නඩු තීන්දුවලදී විනිශ්චයකාරවරුන් ව්‍යවස්ථාපිත නීතිය මිස පූර්ව නඩු තීන්දු සඳහන් නොකරති (කෙසේවෙතත් ඔවුන් සිය තීරණයන්ට එළැඹීමේදී ඒවා සැලකිල්ලට නොගන්නා බවත් මින් අදහස් නොවේ). මීට වෙනස්ව ජර්මන් භාෂාව කථාකරන රටවල අධිකරණ තීන්දු ඉංග‍්‍රීසි අධිකරණ තීන්දු තරම්ම දීඝ වියහැක. එමෙන්ම ඒවායේ පූර්ව අධිකරණ තීන්දු සහ ශ‍්‍රාස්ත‍්‍රාලීය ලිවීම් පිලිබඳවද ගැඹුරින් සාකච්ඡා කරනු ලබයි. කෙසේවෙතත් මෙහි සමහර සමාජවිචාරාත්මක වෙනස්කම් පවතී. සමහර සිවිල් නීති රටවල විනිශ්චකාරවරු නීතීඥයින්ගෙන් වෙන්වූ වෙනමම පිරිසක් ලෙස පුහුණු කිරීම සහ උසස්වීම් ලබාදීම සිදුකරනු ලැබේ. පොදු නීති විනිශ්චකාරවරුන් තොරාගනු ලබන්නේ පිලිගැනීමට ලක්වූ නීතීඥයින් අතුරිනි. ස්කැන්ඩිනේවියානු රටවල විනිශ්චකාරවරුන් වන්නේ එකී ධුරය සඳහා ඉල්ලූම් කරනු ලැබූ නීතීඥයින්ය. ප‍්‍රංශයේ විනිශ්චකාරවරුන් සඳහා වෙන්වූ වෙනමම පාසැලක් පවතී.
අපරාධ නඩු විධාන කාර්ය පටිපාටිය සම්බන්ධයෙන් ගත්කළ සිවිල් නීති පද්ධතීන් පදනම් වන්නේ චෝදනාත්මක ක‍්‍රමය අනුව නොව විමර්ෂනාත්මක ක‍්‍රමය මතය. පොදු නීති රටවල මෙවැනි ආකාරයේ අධිකරණ සංවිධානයක් එහි ඇති නිර්දෝෂීභාවයේ පූර්ව නිගමනය හේතුවෙන් විවේචනයට ලක්වී ඇත. මානව හිමිකම් පිලිබඳ යුරෝපීය ප‍්‍රඥප්තියේ පාර්ශ්වයන් වන බොහෝ යුරෝපීය රටවල් ‘සාධාරණ නඩු විභාගයක් සඳහා ඇති අයිතිය’ සහ නිර්දෝෂීභාවයේ පූර්ව නිගමනය සුරක්‍ෂිත කරනු ලබයි. මෙම ප‍්‍රඥප්තිය සියලූම සාමාජිකයින් විසින් සිය ව්‍යවස්ථාවන් මගින් බලාත්මක කොට ඇත. සමහර සිවිල් නීති රටවල මෙම ප‍්‍රඥප්තියට පෙර සිටම නිර්දොෂීභාවයේ පූර්ව නිගමනය සංකල්පයක් ලෙස පැවතින. උදාහරණයක් ලෙස නෝර්වේහි මෙම පූර්ව නිගමනය එරට චාරිත‍්‍රමය නීතිය තුල අන්තර්ගතව පැවති අතර එරට ශ්‍රේෂ්ඨාධිකරණය විසින්ද එය පිලිගනු ලැබ පැවතින.
නිර්දෝෂීභාවයේ පූර්ව නිගමනය පැවතුනද විමර්ෂනාත්මක ක‍්‍රමයේ වෙනස වඩාත් නිරූපනය වනනේ පොදු නීති රටවල මහත් අවධානයක් යොමු කරනු ලබන ජූරියේ සමානත්වය තුලය. විමර්ෂනාත්මක ක‍්‍රමයන් තනි විසුරුවරයකු හෝ විනිශ්චය සභාවකින් සමන්විත විනිශ්චයාසනයන් ස්ථාපිත කිරීමට උන්නදු වෙයි. සමහර ස්කැන්ඩිනේවියානු රටවල එක් සිවිල් වැසියකු සහ පුහුණුවලත් නීති වෘත්තිකයින් දෙදෙනකුගෙන් සමන්විත විනිශ්චය සභාවන් කි‍්‍රයාත්මක වේ. මෙම විමර්ෂනාත්මක ක‍්‍රමයේ එක් ප‍්‍රතිඵලයක් වන්නේ ජූරි නඩු විභාගයන් අවම වීම නඩු විභාගයන්හි සාක්‍ෂි සම්බන්ධයෙන් විශාල වෙනස්කමක් ඇති කිරීමට හේතුවීමය. සාක්‍ෂි පිලිබඳ පොදු නීතියේ රීතීන් පදනම්ව ඇත්තේ ජූරිය නොමඟ යවන සහ විශ්වාසනීය නොවන සාක්‍ෂි වෙත අනවශ්‍ය ලෙස රැඳීම වැලැක්වීම සඳහාය. විමර්ෂනාත්මක ක‍්‍රමයේදී සාක්‍ෂි සම්බන්ධයෙන් කි‍්‍රයාත්මක රීති එතරම් සංකීර්ණ නොවන අතර එයට හේතුවී ඇත්තේ විශ්වාසනීය සාක්‍ෂි හඳුනාගැනීමේ හැකියාව නීති වෘත්තිකයන්ට පැවතීමය. මෙහි වඩාත් වැදගත් රීතිය වන්නේ ප‍්‍රවාදක සාක්‍ෂි පිලිබඳව වන රීතියයි. පොදු නීතියේ ප‍්‍රවාදක සාක්‍ෂි පිලිබඳව වන රීතියට දළ වශයෙන් ව්‍යතිරේඛයන් 32 ක් යොදාගැනීම වලක්වා ඇත්තේ අධිකරණයෙන් පිටදී කරන ලද ප‍්‍රකාශයන් භාවිතා කිරීම වැලැක්වීම සඳහාය.
References
http://en.wikipedia.org/wiki/Civil_law_%28legal_system%29#Civil_versus_common_la
දෙහිවල-ගල්කිස්ස මැතිවරණ කොට්ඨාසය
දෙහිවල - ගල්කිස්ස මැතිවරණ කොට්ඨාසය මාර්තු 1960 සහ ජූලි 1977 අතරතුර ශ්‍රී ලංකාවෙහි  මැතිවරණ කොට්ඨාස අතුරින් එකක් විය. මෙම මැතිවරණ කොට්ඨාසය නම් ලද්දේ බස්නාහිර පළාතේ  කොළඹ  දිස්ත්‍රික්කයේ,  කොළඹ නගරයට නගරාසන්න පෙදෙස් වන දෙහිවල සහ ගල්කිස්ස අනුව යමිනි.
1960 (ජූලි) පාර්ලිමේන්තු මහා මැතිවරණය
20 ජූලි 1960 දිනදී පැවැත්වුණු පස්වන පාර්ලිමේන්තු මැතිවරණයෙහි මෙම මැතිවරණ කොට්ඨාසය සඳහා ප්‍රතිඵල:
1965 පාර්ලිමේන්තු මහා මැතිවරණය
22 මාර්තු 1965 දිනදී පැවැත්වුණු  හයවන පාර්ලිමේන්තු මැතිවරණයෙහි මෙම මැතිවරණ කොට්ඨාසය සඳහා ප්‍රතිඵල:
1970 පාර්ලිමේන්තු මහා මැතිවරණය
27 මැයි 1970 දිනදී පැවැත්වුණු සත්වන පාර්ලිමේන්තු මැතිවරණයෙහි මෙම මැතිවරණ කොට්ඨාසය සඳහා ප්‍රතිඵල:
ආශ්‍රිත
ප්‍රවර්ගය:ශ්‍රී ලංකාවේ පැරණි මැතිවරණ කොට්ඨාස ප්‍රවර්ගය: කොළඹ දිස්ත්‍රික්කය
පැසින්
ජුලියස් මොඩෙකායි පින්කාස් (1885 මාර්තු 31 – 1930 ජුනි 05) බෙල්ජින් ජාතික චිත්‍ර ශිල්පියෙකු වන අතර ඔහු පැසින්, ජුල්ස් පැසින් සහ මොන්ට්පැනාස් කුමාරු යන අන්වර්ථ නාම වලින් හැදින්වෙයි.
අන්තර්ගතය
·	1 - මුල්කාලීන ජීවිතය
·	2 - ඇමරිකාව
·	3 - වෘත්තිය
·	6 - යොමුව
·	7 - බාහිර සම්බන්ධයන්
මුල්කාලීන ජීවිතය
පැසින් උපත ලද්දේ බල්ගේරියාවේ විඩින් ප්‍රදේශයේදී වන අතර ඔහුගේ පියා ස්පාඤ්ඤ - සෙෆාඩික යුදෙව් ජාතිකයෙකු විය. ඔහුගේ මව සර්බියානු - ඉතාලි ජාතික කාන්තාවක් විය. ඔහු සිය මුල්කාලීන පුහුණුව වියනා සහ මියුනිච් ප්‍රදේශයන් හිදි ලබාගන්නා ලදී. ඔහු තම අනුවර්තනාමය වු පැසින් යන්න (මෙය පින්කාස් යන්නෙහි සුළු විකරණයක් වෙයි.) යන්න 1905 වසරේ මුල්භාගයේ පටන් භාවිත කිරීම ආරම්භ කරන ලදී. මෙම කාලය තුළදීම ඔහු මියුනිච්හි ප්‍රකාශයට පත් වු හාස්‍ය ජනක සගරාවක් වු සිම්ප්ලිසිසිමස් නම් සඟරාව සදහා චිත්‍ර නිර්මාණ සිදු කිරීම ආරම්භ කළේය. 1905 වසරේ දෙසැම්බර් මාසයේ දී ඔහු පැරිස් නගරය වෙත පැමිණියේය. ඒත් සමගම 20 වන සියවසේ අරම්භයේ දී පැරිසිය වෙත ගලා ආ කාලාත්මක නිර්මාණ කරුවන් පිරිසෙන් අයෙකු බවට ඔහු පත් විය. 1907 වසරේ දී පැසින්ට තවත් සිත්තරියක වු හර්මයින් ලියෝනට් කාටන් ඩේවිඩ් නම් කාන්තාව මුන ගැසුණු අතර ඔවුන් ආදර වන්තයන් බවට පත් විය. අනතුරුව 1914 ඔක්තෝබර් මස 03 වැනි දින පැසින් ඇමරිකාව බලා පිටත් වන තෙක්ම ඔවුහු එක්ව දිවි ගෙවුහ. පැසින් ඇමරිකාව බලා යාමෙන් අනතුරුව හර්මයින් ඩේවිඩ් තවදුරටත් සිය මව සමග පැරීසියේ ජීවත් වු අතර කෙසේ නමුත් 1914 ඔක්තෝබර් මස 31 වැනි දින පැසින්ගේ ඉල්ලීමට අනුව ඇයද ඇමරිකාව බලා පිටත් විය.
දුරචලනය
දුර චලනය හෙවත් දූරචලනය යනු සිතේ ඇති අධි මානසික බලයෙන් යම් වස්තුවකට බලපෑම් කිරීමයි. මෙහි ප්‍රතිඵලයක් ලෙස එම වස්තුව චලනය වීම, හැඩය වෙනස් වීම, උෂ්ණත්වය වෙනස් වීම සිදුවිය හැකිය.
මේ සඳහා නවකයකු පළමුව බාහිර වස්තුව මත සිත පිහිටවීම (concentrate on the object) පුරුදු විය යුතුය. වෙනත් බාහිර අරමුණු වල සිත නොයොදවා හුදෙක් වස්තුව මත සිත ඒකාග්‍ර කරගත යුතුය. මුලදී ඉතා අපහසු වුවත් සංගමයෙන් යුතුව කාලයක් පුහුණු වීමෙන් නිපුණත්වය ට පත්විය හැක.
මෙම හැකියාවන් හි නිපුණත්වය ට පත්වූ පසු විශාල ගස් පවා උදුරා දැමිය හැකි වේ. තවද ඇතැම් යෝගාවචර වරු විසින් ගමන් කරමින් තිබූ දුම්රිය ද නවත්වා ඇති බව වාර්තා වේ.
පුද්ගලයාගේ ස්වභාවය මත කාලය තීරණය වේ. කුඩා කල සිට (අවුරුදු 5ට පෙර) හෝ නව යොවුන් වියෙහි ආරම්භයේදී පුහුණු වුවහොත් ඉතා ඉක්මන් දියුණුවක් ලැබීය හැක.
ඇන්ටන් විකී
ඇන්ටන් විකී (アントン・ウィッキー) (ඇන්ටන් විකී අම්බලවණර්) (උපත 1936 සැප්තැම්බර් 26) ජපානයේ ජනප්‍රිය අධ්‍යාපනඥයෙකි. ලංකාවේ දී උපත ලැබූ මොහු 1961 දී මොම්බුෂෝ (Mombusho) ශිෂ්‍යත්වය යටයේ ජපානයට ගියේ ය​. 1969 දී ඔහු තෝකියෝ විශ්ව විද්‍යාලයෙන් ආචාර්ය උපාධියක් ලබා ගත්තේ ය​. ඔහු (Ohu) සහ රෙයිතකු (Reitaku) විශ්ව විද්‍යාලවල ඔහු උගැන්වීම් කටයුතු සිදු කර ඇත​.
1979 දී ඔහු නිප්පොන් රූපවාහිනියේ Wicky-san's One-point English Conversation නම් වැඩසටහන ආරම්භ කළේ ය​. වසර පහළොවක් පුරාවට එම වැඩසටහන විකාශය විය​. නැවත 2007 දී ඔහු සිය රූපවාහිනි වැඩසටහන ආරම්භ කළේ ය​.
මෝටර් රථවාහන සැපයුම් සිල්ලර වෙළඳ ජාලයක් වන යෙලෝ හැට් හි වෙළඳ දැන්වීම්වල ඔහු 2006 සිට පෙනී සිටී.
මූලාශ්‍ර​
Kobayashi Ginko: Minutes with our man on the street - Sri Lankan appeared on TV spot with unsuspecting Japanese. The Daily Yomiuri (Tokyo), October 13, 1994, p. 9.
බාහිර අඩවි
ප්‍රවර්ගය:ජපානයේ අධ්‍යාපනඥයන් ප්‍රවර්ගය:1936 උපත් ප්‍රවර්ගය:ජීවත්වන්නෝ
ක්‍රමසූචක සංඛ්‍යාව (වාග් විද්‍යාව)
වාග් විද්‍යාවෙහි, ක්‍රමසූචක සංඛ්‍යා (හෝ ක්‍රමසූචක සංඛ්‍යාංක) යනු, අනුක්‍රමික පිළිවෙලක ස්ථානය හෝ අනුස්ථිතිය හෝ නිරූපණය කෙරෙන වචන වෙයි; ප්‍රමාණය, වැදගත් බව, කාලානුරූපය, ආදිය අනුව (නිද., "‌තෙවන", "තෘතියික") මෙම පිළිවෙල සකස් වනවා විය හැකිය.
කැරන් හෝනි
අධ්‍යාපනය හා විවාහය
තම දෙමාපියන්ගේ අකමැත්ත මැද කැරන් හොනි ෆ්‍රෙයිබග් විශ්වව විද්‍යාලයට(The University of Freiburg) ඇතුළු වූයේ වෛද්‍ය විද්‍යාව හැදෑරීමටයි පසුව ඇය ගොටින්බර් සරසවියටත්(University of Göttingen)බර්ලින් විශ්ව විද්‍යාලයටත්(University of Berlin) පිළිවෙලින් ඇතුලත් විය අය වෛද්‍ය ශිෂ්‍යාවක ලෙස සිටින කාලයේ දී ඇයට ඇයට තම පෙම්වතා මුනගැසිණ ඇය 1909 දී විවාහවිය ඇයට විවාහ‍යෙන් දැරියන් තිදනෙකු ලැැබුවාය ඇගේ පළමු දැරිය පසු කලෙක දක්ෂ නිලියක විය ඇය 1913 දී වෛද්‍ය උපාධිය සම්පූර්ණ කළායˌහෝනිගේ පළසු දරුවාට වයස අවුරුද් 13 වන විට හෝනිගේ සොහොයුරා මිය ගියහ.ඇගේ සැමියාගේ ව්‍යාපාර බංකොලොත් වී ගියහ.මෙම අභාග්‍ය සම්පන්න සිදුවීම් දාමය නිසා වරක් ඇය මුහුදේ පිහිනන අතරතුර සියදිවි නසා ගැනීමටද තැත්කළාය.1930 දී එක්සත් ජනපදයවෙත් සංක්‍රසණය වන ඇයට සිග්මන්ඩ් ෆ්‍රොයිඩ් ගේ අනුගාමිකයන් වූ එරික් එරික්සන් හැරී සුරීවාන් වැනි උගතුන් හමුවේ.ඉන්පසු ඇගේ අවදානය මනෝ විශ්ලේෂණවාදය වෙත යොමුවන අතර මනෝ විශ්ලේෂණවාදී ගුරු කුලයේ ප්‍රබල අනුගාමිකයෙකු බවට පත්වේ.එහෙත් ෆ්‍රොයිඩ්ගේ ඇතැම් අදහස් එකහෙලා පිළි නොගත් ඇය මනෝවිශ්ලේෂණවාදය ප්‍රතිශෝධනය කිරීමට දායක විය.
මනෝ විශ්ලේෂණවාදය ප්‍රතිශෝධනය කිරීම
සිග්මන්ඩ් ෆොයිඩ් ගේ ප්‍රබල අනුගාමිකයෙකු වූ කැරන් හෝනි ගේ අවදාවය වැඩි වශයෙන්ම යොමුවන්නේ න්‍යුෙරා්සීය ස්වභාවය මනෝ චිකිස්සාව හා කාන්තා ලිංගිකත්වය යන මාතෘකා කෙරෙහිය.ෆොයිඩ් ගේ ප්‍රබල අනුගාමිකයෙකු වුවද ඇය ෆ්‍රොයිඩ් ගේ ඇතැම් ඉගැන්වීම් ප්‍රතික්ෂේප කළාය.විශේෂයෙන් ලිංගික ප්‍රේරණ හා පෞරුෂය පිළිබද ෆ්‍රොයිඩියානු මතවාද ඇය ප්‍රතික්ෂේප කළාය.ශිෂ්න මාත්සරවය කාන්තාව සම්භන්ධයෙන් ප්‍රබල මනෝ විද්‍යාත්මක සාධකයක් නොවන බවට ඇය මත පල කළාය.ඇය ෆොයිඩ් ගේ ශිෂ්න මාත්සර්වය වෙනුවට ගර්භාෂ මාත්සර්වය හදුන්වා දුන්හ.ස්ත්‍රීන් පුරුෂ ලිංගය කෙරෙහි ඊර්ෂ්‍යෙවන් සිටින තමාට එවැන්නක් නැතැයි ලිංගික අතෘප්තියෙන් පසුවන ලිංගික අසහනකාරියන් නොවනබව ඇය තරයේ කියා සිටියාය.එහෙත් පුරුෂයන් සිත්‍රීන්ගේ දරුවන් වැදීමේ හැකියාව කෙරේ ඊර්ෂ්‍යාෙවන් පසුවන බව පැවසුවාය.ඇය කාන්තා මනෝ විද්‍යාවේ පදනම ලෙස අසීමිත විශ්වාසය ප්‍රේම සබදතා ඔනෑවට වඩා අගය කොට සැළකීම යන කරුණු කෙරේ අවධානය යොමුකලයුතු බව පැවසුවාය.
ප්‍රවර්ගය:1952 මරණ ප්‍රවර්ගය:මනෝ විද්‍යාඥයන් ප්‍රවර්ගය:මනෝ විද්‍යාව
යූක්ලිඩියානු ජ්‍යාමිතිය
යූක්ලිඩියානු ජ්‍යාමිතිය යනු,  ඔහුගේ එලිම්න්ට්ස් නමැති ජ්‍යාමිතිය පෙළ පොතෙහි විස්තර කර ඇති සහ  ඇලෙක්සැන්ඩ්‍රියානු  ග්‍රීක ගණිතඥ යුක්ලිඩ් විසින් සොයාගන්නා ලදැයි සැලකෙන ගණිතමය ක්‍රමයක් වන අතර ප‍්‍රතිභානාත්මකව සිතෙහි ඇ‌ඳෙන ප්‍රත්‍යක්ෂයන් ස්වල්ප ගොන්නක් උපකල්පනය කිරීම වෙතින් යුක්ලිඩ්ගේ ක්‍රමය සමන්විත වෙන අතර ඒ්වා වෙතින් තවත් බොහෝ  ප්‍රස්තුතයන්  (ප්‍රමේයයන් ) අපෝහනය කෙරෙයි.
භාහිර සබැඳි
* ප්‍රවර්ගය:ග්‍රීක නව නිපැයුම්
සරසවිය හොඳම සහය නිළිය සම්මානය
ප්‍රවර්ගය:සරසවිය සම්මාන ප්‍රවර්ගය:සිංහල සිනමාව
අසේල රජ
මුටසිව රජුගේ නව වන පුතු වූ අසේල රජ සේන සහ ගුත්තික යන ද්‍රවිඩ ආක්‍රමණිකයන් මරා එතැන් සිට දස අවුරුද්දක් රජකම් කරන ලදී. ද්‍රවිඩ ආක්‍රමණිකයන්ගේ පළමු කුමන්ත්‍රණය අසේල රජු විසින් නිමා කරන ලදී.
ක්‍රිපූ 205දී මහවැලි ගංතොටින් මෙරටට ගොඩ බැසි දෙමළ ආක්‍රමණිකයෙකු වූ එළාර නැමැත්තා ඒ වන විට වයස් ගතව සිටි අසේල රජු මරවා රජරට සිය යටතට ලබා ගන්නා ලදී.
752
ප්‍රවර්ගය:ග්‍රෙගරි දිනදසුනේ අවුරුදු
මහාසිව රජ
මහාසිව යනු, අනුරාධපුරය පුරාතන අගනුවරෙහි, ක්‍රිපූ 257 සිට ක්‍රිපූ 247 දක්වා රාජ්‍යත්වය හෙබවූ අනුරාධපුර රාජධානියේ මුල් අවදියෙහි ශ්‍රී ලාංකික රජ කෙනෙකි. මහාසිව යනු, මුටසිව රජුගේ බොහෝ පුතුන්ගෙන් එක් අයෙකු වූ අතර, දේවානම්පිය තිස්ස රජ, උත්තිය රජ සහ අසේල රජ යන්නන්ගේ සහෝදරයා විය.
බාහිර සබැඳි
ප්‍රවර්ගය:අනුරාධපුරයෙහි රජවරු ම ප්‍රවර්ගය:ක්‍රිපූ 3වන-සියවසෙහි සිංහල රජවරු ම
ගණන් කිරීම
ගණන් කිරීම යනු, වස්තූන්ගේ පරිමිත කුලකයක අවයව සංඛ්‍යාව නිර්ණය කිරීමෙහි ක්‍රියාව වෙයි.
පරිමිත කුලකය
ගණිතයෙහි, පරිමිත කුලකයක් යනු, අවයව පරිමිත සංඛ්‍යාවක් සහිත කුලකයකි. විධිමුක්ත ලෙසින්, පරිමිත කුලකයක් යනු කිසිවෙකුට ගණන් කල හැකි සහ ගණන් කොට කෙලවර කල හැකි කුලකයකි. නිදසුනක් වශයෙන්, යනු, අවයව පහකින් සමන්විත පරිමිත කුලකයකි. . පරිමිත කුලකයක අවයවයන් සංඛ්‍යාව ප්‍රකෘති සංඛ්‍යාවක් ( සෘණ-නොවන පූර්ණ සංඛ්‍යාවක්) වන අතර එය කුලකයෙහි අනේකත්වය ලෙසින් හැඳින්වෙයි.
සරසවිය හොඳම නැගී එන නළුවා
ප්‍රවර්ගය:සරසවිය සම්මාන ප්‍රවර්ගය:සිංහල සිනමාව
අවයවය (ගණිතය)
ගණිතයෙහි, කුලකයක අවයවයක් හෝ සාමාජිකයෙක් හෝ යනු, එම කුලකය තනන්නාවූ විභින්න වස්තූන්ගෙන් ඕනෑම එකකි.
පූජා සහ පූජාවන්හි දී අනුගමනය කෙරෙන පිළිවෙත් ආශ‍්‍රම ධර්ම
මැනැවින් ඉටුකෙරෙන පූජාවකදී පහත දැක්වෙන පියවර අනුගමනය කෙරේ.
1. දේවාරාධනය
5. ධෝවනය සහ බෙදාදීම
ආරාධනය
දේවාලයක් තුළ පිහිටි ප‍්‍රතිමාවක් හෝ තාවකාලික සංකේතයක් මගින් හෝ දෙවියන්ට ආරාධනය කිරීම පළමුව සිදු කරනු ලැබේ. මෙකී තාවකාලික සංකේතය ප‍්‍රතිමාවක් හෝ දෙවියන් සංකේතවත් කෙරෙන පහත දැක්වෙන අංගවලින් එකක් හෝ විය හැකිය.
කෙසේවෙතත් බොහෝ පූජාවන්හිදී ගංගා නදියේ ජලයෙන් පුරවාගත් මැටි කලයක් සහ අඹ කොළ මත තබන ලද පොල් ගෙඩියක් සංකේතයක් ලෙස භාවිත කෙරේ. ඇතැම් පූජාවන්හිදී ප‍්‍රතිමා කිහිපයක් ම භාවිත කරන අතර පූජාව පවත්වනු ලබනුයේ කවර දෙවි කෙනෙක් වෙනුවෙන් වුව ද සංකේතාත්මකව විෂ්ණු දෙවියන්ගේ පැමිණීම අනිවාර්ය වෙයි.
පිළිගැන්වීම
පූජා භාණ්ඩ දෙවියන්ට පිළිගැන්වීමේදී දෙවියන් පිළිගැනීම සහ පූජා භාණ්ඩ ඔවුන්ට කැපකිරීම පහත දැක්වෙන අනුපිළිවෙල අනුව සිදු වෙයි.
1. ආසනයක් පිළිගැන්වීම
2. පා ධෝවනය පිණිස ජලය පිළිගැන්වීම
3. අත් ධෝවනය පිණිස ජලය පිළිගැන්වීම
4. පානය පිණිස පැන් පිළිගැන්වීම
5. ස්නානය කරවීම
7. අසුන් ගැන්වීම
8. ඇදුම් පූජා කිරීම
9. පූන නූල පැළදවීම
10. සදුන් ආලේපය පූජා කිරීම
11. සහල් පූජා කිරීම
12. පුෂ්ප පූජා කිරීම
13. ස්තෝත‍්‍ර ගායනය
14. සුවද දුම් පූජා කිරීම
15. ආලෝක පූජා කිරීම
16. ආහාර පූජා කිරීම
17. පළතුරු පූජා කිරීම
18. බුලත් පූජා කිරීම
මේ සියල්ල ඉන්දීය සමාජය තුළ ගෞරවණීය අමුත්තෙකු විෂයයෙහි සිදු කෙරෙන සංග‍්‍රහ වේ. ‘එතෙ ගන්ධපුෂ්පේ ... නමඃ. ඕම් ... නමඃ. එතෙ ආධිපත්‍යෙ ශී‍්‍ර විෂ්ණවෙ නමඃ. ’ යන සරළ ගායනයකින් ද පූජාව සමන්විත වෙයි. සියලූම පූජාවන්ගේ අධිපතීත්වය විෂ්ණු බව පිළිගැනෙන හෙයින් විෂ්ණු දෙවියන්ගේ පැමිණීම අනිවාර්ය වෙයි. ආහාර පූජා කිරීම වඩාත් විසිතුරු ලෙස සිදුකෙරේ. ආහාර පූජා කිරීමේදී ඒවා රතු වස්ත‍්‍රයකින් ආවරණය කිරීම ද කරනු ලැබේ.
ආයාචනය
පූජාවන්හි ඉතාමත් ම නිර්මාණාත්මක අංගය ආයාචනය සේ සැළකිය හැකිය. ශුද්ධ ග‍්‍රන්ථ සජ්ඣායනය, භක්ති ගීත ගායනය සහ නර්තනය ද මන්ත‍්‍ර ගායනයෙහි යෙදෙමින් පුෂ්පෝපහාර පැවැත්වීම ද මෙයට අන්තර්ගත වෙයි.
නිමකිරීම
යහපත අයැදිමින් ද වරදක් සිදුවූයේනම් කමාව අයැදිමින් ද සියලූම පූජා භාණ්ඩ දෙවියන් උදෙසා නැවත වරක් කැප කරමින් දෙවියන් වටා ප‍්‍රදක්ෂිණා කිරීම මෙහිදී සිදුවෙයි. සක් පිඹීම, ඝන්ඨා නාදකිරීම සහ බෙර වාදනය ද මෙහිදී සිදු කෙරේ.
ධෝවනය සහ බෙදාදීම
දෙවියන්ට ආරාධනය කරනු ලැබූයේ තාවකාලික සංකේතයක් මගින් නම් එය ජලයෙහි ගිල්වා ධෝවනය කිරීම පිණිස විශේෂ උත්සවයක් පවත්වනු ලැබේ. පූජාවෙන් අනතුරුව ප‍්‍රසාද යනුවෙන් හ`දුන්වනු ලබන පූජා භාණ්ඩ බැතිමතුන් සහ පූජකයින් වෙත බෙදා දීම සිදු වෙයි.
වල්පරයිසෝ
thumbnail
වල්පරයිසෝ යනු, චිලි රාජ්‍යයේ, නගරයක්, වරායක්, සහ  ප්‍රජාසංඝයක් වන අතර, එහි තුන්වන විශාලතම නාගරික සාමුහිතයේ (මහා වල්පරයිසෝ) මධ්‍ය කේන්ද්‍රය වෙයි. සන්තියාගෝ නගරයට  වයඹ දෙසට වන්නට පිහිටි මෙය  රටෙහි ඉතා වැදගත් වරායන් අතුරින් එකක් වෙයි. මෙම නගරය, වල්පරයිසෝ පළාතෙහි සහ වල්පරයිසෝ ප්‍රදේශයෙහි අගනුවර වෙයි. සන්තියාගෝ නගරය, චිලි රාජ්‍යයේ නිල අගනගරය වුවද, චිලියේ ජාතික කොංග්‍රසය 1990 වසරෙහි පටන් රැස්වන්නේ වල්පරයිසෝ නගරයෙහිය.
ප්‍රගතිශීලී යුගය
thumb|left|තීරු බදු, ව්‍යවහාරික මුදල්, සහ ප්‍රතිභාර නීති භාවිතා කොට පෙම්පය පුරමින් ආර්ථිකය ඉදිරියට ගෙන යෑමට ජනාධිපති විල්සන් යත්න දරන අයුරු දැක්වෙන දේශපාලන කාටූනයක්.
ප්‍රවාහන ක්ෂේත්‍රය හා බැඳි කටයුතු වලදී හැරුනු විට අනෙකුත් කටයුතු වලදී ෆෙඩරල් රජයේ කාර්යයන්ට  පෞද්ගලික අංශය අති මහත් ලෙසින් සම්බන්ධ කර ගැනීමට,  ඇමරිකානු ඉතිහාසයේ මුල් අවදියෙහිදී බොහෝ දේශපාලන නායකයින් ළැදිකමක් නොදැක්වූහ. නීතිය හා සාමය රැකීම හැරුනු කල අනෙකුත් කටයුතු වලදී ආර්ථිකය කෙරෙහි රජය අතපෙවිමට විරුද්ධ වන භාෂිතයක් වන රාජ්‍ය නිර්බාධ ප්‍රතිපත්තිය පොදු වශයෙන් ඔවුහූ අනුගමනය කලහ. නමුත් 19 සියවසේ අගභාගයේ කුඩා ව්‍යාපාර හිමියන් හා කම්කරුවන් ඔවුන් වෙනුවනේ රාජ්‍ය මැදිහත්විම ඉල්ලු බැවින් මෙම ප්‍රතිපත්ති වෙනස් විය.
ඇමෙරිකාවේ පළමු සැලකිය යුතු කම්කරැ සංවිධානය වු Knights of Labour 1867 ආරම්භයත් සමග ඇමෙරිකානු කම්කරැ රැල්ල ඇරඹිණි. මෙමගින් ළමා හෛකාරිත්වය අවලංගු කිරීමටත්, පැය 8 ක වැඩ කාලයක් ලබා ගැනීමටත් හා සාමුහික කේවල් ගිවිසුම් වැනි කම්කරැවන්ට හිතකර දේ ලබා ගැනීමට මෙමගින් හැකිවිය.
තනත් ජනප්‍රිය රැල්ලක් වු ග්‍රාමීය නිවාස රැල්ල, 1867 දී රේල්පාරවල් තනන ඒකාධිකාරින් විසින් ධාන්‍ය නැව්ගත කිරිමට හානි පැරිමට එදිරිව හා අනෙකුත් ගොවි ඉල්ලිම් උදෙසා පැවැත්විය.
මෙම සියවසේ මධ්‍යම පාන්තිකයා ව්‍යාපාරයේ අනගි බව හා බටහිර ඇතිවු ගොවි කම්කරු රැල්ල පිළිබද දැනුවත් විය. මොවුන් ප්‍රගතිශිලින් නමින් හදුන්වනු අතර, රජය් ව්‍යාපාරවල තරග කාරිත්වය හා නිදහස් ව්‍යාපාර සදහා වු රෙගුලාසින්ට සහය දක්වන ‍පොදු අංශයේ දුෂණයට එදරිව සටන්වදින පිරිසක් විය. කොංග්‍රසය රේල්පිලි පිළිබද 1887 (Interstate Commercial ACT) හා විශාල ව්‍යාපාර කුඩා කර්මාන්ත පාලනය නැවැත්වීම 1890 (Sherman Antirust Act and Duren Bell Act) නීති ප්‍රඥප්ති හඳුන්වාදුනි. මෙම නීති 1900-1920 කාලයේ රිපබ්ලික් ජනාධිපති තියඩෝර් රූස්වෙල්ට් (Theodore RoRoosevelt 1921-1909) හා ඩිමොක්‍රටික් පක්ෂයේ ජනාධිපති වුඩ්‍රෝ විල්සන් (W…. Wilson 1913-1921) හා අනෙකුත් ප්‍රගතිශිලි නැ.. බොහෝ වර්ථමාන ඇමරිකානු නියාමක ආයතන මෙකල ඇරඹිනි. Interest comers commission මීට අයත් වේ.
ඉහළ තැන්වල වැරදි සොයා පල කරන්නන්ගේ (Muckerers) සහය ඇමෙරිකානු රෙගුලාසි කෙරෙහි විශාල බලපෑමක් එල්ල ක‍ලේය. upoton Sincler ගේ The Jurgle   (1906) කෘතියේ විතාගේ සමුහ ගඉඩා ආගනය (Chicago union stock yard) හි ඇති විශාල මංශ පිරිසැකසුම් කර්මාන්තයක් තුල පරිසරය විස්තර කලේය. මෙම පොතක් සමග නොඩර්ල් රජය ව රෙගුලාසි ආහාර හා බෙහෙත් පාලනයට පල කලේය. Da M. Torbellතෙල් ඒකාධිකාරයට විරැද්ධව ලිපි සමුහය පල කල අතර ඒකාධිකාරිය බිදවැටිමේ ලහනට දිම අඩිතාලමක් විය.
ඩි‍මොක්‍රැටික් පක්ෂයේ ජනපති Woodrow Wilson 1912 ඩිවොක්‍රැටික් පක්ෂය කොංග්‍රසයක් සහග එක්වි ප්‍රගතිශිලි ප්‍රතිපත්ති සමුහයක් පල කලේය. 1913,16 වැනි අනතුරැ ‍ෝජනා අනුමත වු අතර එමගින් ආදායම් බදු පළමුවරට පැනවිණි. Teft පරිපාලනය නිසා දළ දේශිය නිෂ්පාදිත අයට සාපේක්ෂව මහජන වියදම් අඩුවි තිබුණත්, "විල්සන්ගේ" නායකත්වය මත එය දශක වෙනස් වි දශක ගණනාවක් පැවතිනි. විල්සන් ගාඩරල් සංචිතයක් ආරම්භ කල අතර ව්‍යාපාර හා රාජ්‍ය අතර වු සංකිර්ණ ගිවිසුම 1836 න් පසු පළමු මහ බැංකුවට ඇරඹිය. 1836 පිරිමි යුද්ධයට යාම නිසා කාන්තාවන්ට රැකියා අවස්ථා විවෘත විය.ද්ශපලනික සාමුකියක් මගින් ජනපති විල්සන් සම්බන්ධතා මුදල් හා විශ්වා භාග නීති භාවිතයෙන් ආර්ථික මනාව ක්‍රියාකරවීම දක්වයි.
තුෂාරාංකය
තුෂාරාංකය යනු නියත වායුගෝලීය පීඩනයක පවතින  ආර්ද්‍ර (තෙත්)  වාතය පරිමාවක උෂ්ණත්වය අඩුවත්ම එහි පවතින ජල වාෂ්ප ද්‍රව ජලය බවට  ඝනීභූත වීම ඇරඹෙන  උෂ්ණත්වයයි.  ඝනීභූත ජලය හැඳින්වෙන්නේ තුෂාරය ලෙසින් වන අතර එය ඝන පෘෂ්ඨයන් මත සෑදේ.
දෙහිවල මැතිවරණ කොට්ඨාසය
දෙහිවල මැතිවරණ කොට්ඨාසය ජූලි 1977 සහ පෙබරවාරි 1989 අතරතුර  ශ්‍රී ලංකාවෙහි  මැතිවරණ කොට්ඨාස අතුරින් එකක් විය. මෙම මැතිවරණ කොට්ඨාසය නම් ලද්දේ බස්නාහිර පළාතේ  කොළඹ  දිස්ත්‍රික්කයේ,  දෙහිවල  නගරය අනුව යමිනි. ශ්‍රී ලංකාවේ 1978 ආණ්ඩුක්‍රම ව්‍යවස්ථාව විසින්  පාර්ලිමේන්තු මන්ත්‍රීවරුන් තෝරා පත්කර ගැනුම සඳහා සමානුපාතික නියෝජන මැතිවරණ ක්‍රමය හඳුන්වාදෙන ලදි. එවිට පැවැති බොහෝ දුරට ඒක-මන්ත්‍රී මැතිවරණ කොට්ඨාස වූ කොට්ඨාස 160 වෙනුවට බහු-මන්ත්‍රී මැතිවරණ කොට්ඨාස 22 ක් ඇති කරන ලදි. සමානුපාතික නියෝජනය යටතේ පැවැත්වුණු පළමු මැතිවරණය වන 1989 මහා මැතිවරණයේදී දෙහිවල  මැතිවරණ කොට්ඨාසය වෙනුවට  කොළඹ බහු-මන්ත්‍රී මැතිවරණ කොට්ඨාසය  ආදේශ කරනු ලදුවත් බහු-මන්ත්‍රී මැතිවරණ කොට්ඨාසය තුළ ඡන්ද කොට්ඨාසයක් ලෙස දෙහිවල  දිගටම පවතියි.
753
ප්‍රවර්ගය:ග්‍රෙගරි දිනදසුනේ අවුරුදු
දෙහිවල මැතිවරණ කොට්ඨාසය
1977 පාර්ලිමේන්තු මහා මැතිවරණය
21 ජූලි 1977 දිනදී පැවැත්වුණු අටවන පාර්ලිමේන්තු මැතිවරණයෙහි මෙම මැතිවරණ කොට්ඨාසය සඳහා ප්‍රතිඵල:
ආශ්‍රිත
ප්‍රවර්ගය:ශ්‍රී ලංකාවේ පැරණි මැතිවරණ කොට්ඨාස ප්‍රවර්ගය: කොළඹ දිස්ත්‍රික්කය
පුත්තලම
පුත්තලම (English: පුත්තලම; Tamil: புத்தளம்) යනු ශ්‍රී ලංකාවේ වයඹ පළාතේ පුත්තලම දිස්ත්‍රික්කයේ ඇති විශාලතම නගරයයි. මෙම නගරය පුත්තලම නගර සභාව මගින් පාලනය වේ. කොළඹ සිට කිලෝමීටර 130 (සැතපුම් 81) ක දුරකින් පිහිටි මෙම නගරය වෙනත් නගර සදහා ප්‍රධාන මාර්ගවල සන්ධිස්ථානයක් වේ. සුළං ශක්තියෙන් විදුලිය නිපදවීම, ලුණු, පොල් හා ධීවර යන අංශ සදහා මෙම නගරය ප්‍රසිද්ධ ය.
ජනගහනය
පුත්තලම නගරයේ ජනගහනය 45,401ක් වේ. ඉන් 95%ක් මුස්ලිම් වන අතර නගරයෙන් පිටත සුළු වශයෙන් දෙමළ, ක්‍රිස්තියානි හා බෞද්ධ ජනතාව වාසය කරති.
ගමනාගමනය
උතුරු මුහුදුබඩ මාර්ගය පුත්තලමෙන් අවසන් වේ. ප්‍රධාන මාර්ග තුනක් වන A3 (කොළඹ සිට මීගමුව හරහා) මාර්ගයත් A10 (කටුගස්තොට සිට කුරුණෑගල හරහා) මා‍ර්ගයත් A12 (ත්‍රිකුණාමලය සිට අනුරාධපුරය හරහා) මාර්ගයත් පුත්තලමින් අවසන් වේ. නගරයේ සිට ක්‍රියාත්මක වන බස්රථ වයඹ පළාතේ අනෙක් නගරවලට බහුලව ගමන්ගන්නා අතර දුර ගමන් ලෙස කොළඹ, මහනුවර, අනුරාධපුර යන නගරවලට පමණක් ගමන්කෙරේ.
ආර්ථිකය
ශ්‍රී ලංකාවේ පොල් ත්‍රිකෝණයට අයත් මෙම නගරය ශ්‍රී ලංකාවේ දෙවන විශාලතම පොල් නිෂ්පාදන මධ්‍යස්ථානය ලෙසද දෙවන විශාලතම ලුණු නිෂ්පාදන මධ්‍යස්ථානය ලෙසද පත්වී ඇත. ශ්‍රී ලංකාවේ විශාලතම සිමෙන්ති කර්මාන්තශාලාව වන ඉන්සී සිමෙන්ති කර්මාන්තශාලාවද මෙහි පිහිටා ඇත. මීට අමතරව කෘෂිකර්මාන්තය හා ඉස්සන් වගාවද බහුල ව පවති. පුත්තලම නගරය ශ්‍රී ලංකාවේ කකුළු වගාබිම් හා අභිජනන මධ්‍යස්ථනයක් ලෙස සිංගප්පූරුවේ ඇති ආයතනයකට නිෂ්පාදන ලබාදේ.
අධ්‍යාපනය
පුත්තලම නගරයේ ඇති පාසල් පුත්තලම අධ්‍යාපන කලාපය යටතේ පුත්තලම දකුණ අධ්‍යාපන කොට්ඨාසයට හා පුත්තලම උතුර අධ්‍යාපන කොට්ඨාසයට අයත් වේ. මීට අමතරව විවෘත විශ්ව විද්‍යාලයක්ද පිහිටා ඇත.
ක්‍රීඩා
පුත්තලම ප්‍රදේශයේ දැනට පාපන්දු, අත්පන්දු (වොලිබෝල්) හා ක්‍රිකට් යන ක්‍රීඩාවන් ජනයා අතර ප්‍රසිද්ධය. ක්‍රීඩා සංස්කෘතිය ඉහළින්ම අගයන මෙහි ක්‍රීඩා සමාජ හා ආයතන බහුලව පවති.
James Curtis Hepburn
James Curtis Hepburn (March 13, 1815 – September 21, 1911) යනු ඇමෙරිකානු වෛද්‍යවරයෙක්, පරිවර්ථකයෙක්, ගුරුවරයෙක්, සහ ක්‍රිස්තියානි මිෂනාරි වරයෙක් විය. ඔහු වඩාත් ප්‍රකට වන්නේ Hepburn romanization නම් වූ ජපන් භාෂාවේ වදන් ලතින් අකුරු වලින් ලියන ක්‍රමවේදය වෙනුවෙනි..
භාහිර සබැඳි
ප්‍රවර්ගය:1815 උපත් ප්‍රවර්ගය:1911 මරණ
754
ප්‍රවර්ගය:ග්‍රෙගරි දිනදසුනේ අවුරුදු
දීඝවාපී රජ මහා විහාරය
නැගෙනහිර පලාතේ අම්පාර දිස්ත්‍රික්කයේ මෙය පිහිටා ඇත
හක්ගල දැඩි ස්වභාව රක්ෂිතය
හක්ගල දැඩි ස්වභාව රක්ෂිතය යනු ශ්‍රී ලංකාවේ පවතින අධි ආරක්ෂිත වනාන්තර ත්‍රිත්වය අතුරින් තෙත් කලාපය තුල පිහිටන, දැඩි ස්වභාව රක්ෂිතයකි. ශ්‍රී ලංකාවට පමණක් ආවේණික වූ සත්ව සහ ශාක විශේෂ ගණනාවක් මෙම මේඝ වනාන්තරයෙහි දැකගත හැකිය. 1938 වසරේ පෙබරවාරි 25 වන දින, දැඩි ස්වභාව රක්ෂිතයක් ලෙස නම් කල මෙම වටිනා උරුමය ආසන්නයෙන්ම 1860 දී හක්ගල උද්භිද උද්‍යානයද පිහිටුවා තිබෙයි.
ජනප්‍රවාද
රාමායනය පුරාවෘත්තයට අනූව, ලංකා රාජ්‍යයෙහි රාවණා රජු ඉන්දියානු දේවියක වූ සීතාව පැහැරගෙන පැමිණ සැඟවූවා යැයි කියන්නේ මේ ප්‍රදේශයේම පවතින සීතාඑලිය තුලයි.
ශාක ප්‍රජාව
කඳුකර වනාන්තර වල දැකගත හැකි සදාහරිත ශාක පවතී. ස්ථරීභවනයක් පැහැදිලිව දැකගත නොහැකි අතර බොහොමයක් ශාක එතරම් විශාල නොවේ. පර්ණාංග, අක්මා ශාක, පාසි සහ ලයිකන වැනි දර්ශක ජීව විශේෂද බහුලව දක්නට ඇත.
සත්ව ප්‍රජාව
ප්‍රධාන වශයෙන් මෙම රක්ෂිතයෙහි ඒක දේශීය ජීව විශේෂ (ශ්‍රී ලංකා වළි කුකුලා), දේශීය ජීව විශේෂ, මූලස්ථාන විශේෂ(දිවියා) සහ ආවරණ ජීව විශේෂ(වලහා) දැකගත හැකියි.
Sri Lankan Long-tailed Shrew, Pearson's Long-clawed Shrew,ශ්‍රී ලංකා කොටියා, වල් ඌරා, Sri Lankan Sambar Deer, Red Giant Flying Squirrel, සහ Pungent Pipistrelle වැනි ක්ෂීරපායී ජීව විශේෂ  මෙම රක්ෂිතයේ ස්වභාවිකව ජීවත් වෙයි.
හක්ගල රක්ෂිතයෙහි සිටින දේශීය හා ඒක දේශීය කුරුළු විශේෂ ලෙස මවුන්ටන් හොක්-ඊගල්, වළි කුකුළා, මයිල ගොයා, ඉන්දියන් ජංගල් නයිට්ජාර්, කැහිබෙල්ලා, කහ කන් කොණ්ඩයා, රතු දෙමලිච්චා, ඩල්-බ්ලූ පිළිහුඩුවා, ශ්‍රී ලංකා වනරැවියා, අරංගයා, Spot-winged Thrush, ගෝමර තිරසිකායා, කොමන් බ්ලැක් බර්ඩ්, ශ්‍රී ලංකා සිතැසියා, ස්කාර්ලට් මිනිවට්, ස්මෝල් මිනිවට්, බ්ලැක් බුල්බුල්, Sri Lanka Scimitar-babbler, Grey-headed කැනරි-පිළිහුඩුවා, ශ්‍රී ලංකා කායුරු තිරසිකායා, අවිච්චියා, ආසියානු දුඹුරු පිළිහුඩුවා, කාෂ්මීර රත් මැසිමාරා, ඉන්දියානු නිල් අවිච්චියා සහ Large-billed Leaf-warbler හඳුනාගත හැක.
ශ්‍රී ලංකාවට ආවේණික වන Adenomus kelaartii, Polypedates cruciger, Philautus microtympanum, Philautus schmarda, Ramanella palmata, Microhyla zeylanica, Fejervarya limnocharis සහ Bronzed Frog වැනි උභය ජීවීන්ද මෙහි දැකගත හැකි වෙයි. මීට අමතරව මේ රක්ෂිතයේ ජීවත් වන වැදගත් උරග විශේෂ ලෙස Uropeltis melanogaster, Rhinophis blythii, Aspidura brachyorrhos, A. trachyprocta, Hypnale nepa, Calotes nigrilabris, Cophotis ceylanica, අං කටුස්සා සහ Sphenomorphus striatopunctatum හැඳින්විය හැකිය.
මූලාශ්‍ර
ප්‍රවර්ගය:ස්වාභාවික දැඩි රක්‍ෂිත - ශ්‍රී ලංකා
755
ප්‍රවර්ගය:ග්‍රෙගරි දිනදසුනේ අවුරුදු
ඇමරිකානු සලරූ සංගමය
ඇමරිකානු සලරූ සංගමය (MPA) යනු හොලිවුඩයෙහි විශාලතම  චිත්‍රාගාර  හය නිරූපණය කරන ඇමරිකානු   වෙළෙඳ සංගමයකි.   ඇමරිකානු සලරූ නිෂ්පාදකයන් හා බෙදාහරින්නන්  (MPPDA) ලෙසින් 1922දී ඇරඹුනු මෙය, එහි සාමාජීකයන්ගේ ව්‍යාපාරික අභීලාෂයන් දියුණු කර ගැනීමට ඉවහල් වන අතර MPA චිත්‍රපට ප්‍රමාණනය කිරීමේ ක්‍රමවේදය ක්‍රියාවෙහි යොදවයි. හිටපු ඩිමොක්‍රටික් සෙනෙට් සභික ක්‍රිස් ඩොඩ් එහි වත්මන් සභාපති වෙයි.
ප්‍රකාශන හිමිකම් උල්ලංඝනය මැඩලනු වස් වන එහි මෙහෙයුමෙහි කොටසක් වශයෙන්, ප්‍රකාශන හිමිකම් සහිත කෘතීන්,  සම-සම ගොනු බෙදාහදාගැනුමෙහි ජාලයන් ඔස්සේ,  හවුලේ භුක්තිවිඳීමේ ක්‍රියාවලියට  එරෙහිව MPA සටනෙහි යෙදෙයි. ප්‍රකාශන හොරකමට එරෙහි MPAහී මෙහෙයුම මහත් පුළුල් ප්‍රසිද්ධියක් ලඟා කරගෙන ඇති සේම  මහත් විවේචනයන්ටද ලක් වෙමින් පවතියි.
බාහිර සබැඳි
ප්‍රවර්ගය:කලා හා මාධ්‍ය වෙළෙඳ කණ්ඩායම් ප්‍රවර්ගය:එක්සත් ජනපදයෙහි සිනමාව ප්‍රවර්ගය:පරිසරාත්මක ප්‍රමාණනය කරන සංවිධාන ප්‍රවර්ගය:පරිගණක නීතිය ප්‍රවර්ගය: 1922දී පිහිටුවුනු සංවිධාන ප්‍රවර්ගය:එක්සත් ජනපදයෙහි චිත්‍රපට නිවාරකතාවය
තුලත්ථන රජ
සද්ධාතිස්ස රජගේ ඇවෑමෙන් පසු ඔහුගේ දෙවැනි පුත් තුලත්ථන රජ එක් මස් දස දිනක් රජ කම් කරන ලදී. එවක දිගාමඩුල්ලෙහි සිටි ඔහුගේ දෙටු සොයුරු ලජ්ජිතිස්ස කුමරු අනුරාධපුරයට පැමිණ ඔහු නෙරපා රාජ උරුමය ලබා ගන්නා ලදී.
756
ප්‍රවර්ගය:ග්‍රෙගරි දිනදසුනේ අවුරුදු
විලයන එන්තැල්පිය
සම්මත අවස්ථාවේ පවතින ඝන සංයෝග මූලද්‍රව්‍ය මවුලයක්, ද්‍රව සංයෝග මූලද්‍රව්‍ය මවුලයක් බව පත්  කිරීමේ දී සිදු වන එන්තැල්පි විපර්යාසයයි (එනම් ඒ සදහා ලබාදිය යුතු ශක්තියයි).
උදාහරණය :
757
ප්‍රවර්ගය:ග්‍රෙගරි දිනදසුනේ අවුරුදු
සරසවිය හොඳම නැගී එන නිළිය
ප්‍රවර්ගය:සිංහල සිනමාව ප්‍රවර්ගය:සරසවිය සම්මාන
ධනංජය ද සිල්වා
ධනංජය මධුරංග ද සිල්වා, නොහොත් සාමාන්‍යයෙන් ධනංජය ද සිල්වා (උපත 1991 සැප්තැම්බර් 6) යනු වෘත්තීය ශ්‍රී ලංකා ක්‍රිකට් ක්‍රීඩකයෙකි, ඔහු ශ්‍රී ලංකාව වෙනුවෙන් ක්‍රීඩාවේ සියලුම ආකෘතීන් සහ ටැමිල් යූනියන් වෙනුවෙන් දේශීය ක්‍රිකට් ක්‍රීඩා කරන අතර උපසම්පන්න ලෙසද කටයුතු කරයි. - එක්දින සහ ටෙස්ට් ජාතික කණ්ඩායමේ නායකයා. 2017 නොවැම්බරයේදී, ශ්‍රී ලංකා ක්‍රිකට් වාර්ෂික සම්මාන උළෙලේදී 2016-17 වාරයේ වසරේ ටෙස්ට් පිතිකරුවා ලෙස ඔහු නම් කරන ලදී.
පෞද්ගලික ජීවිතය
ද සිල්වා 1991 සැප්තැම්බර් 6 වැනිදා හම්බන්තොටදී සහෝදරයන් තිදෙනෙකුගෙන් යුත් පවුලක දෙවැනි පුත්‍රයා ලෙස උපත ලැබීය. ද සිල්වා සිය ක්‍රිකට් දිවිය ආරම්භ කළේ හම්බන්තොට තිස්සමහාරාම දෙබරවැව ජාතික පාසලෙනි. ඔහු ගාල්ලට ගිය පසු, ඔහු කෙටි කලක් කොළඹ මහානාම විද්‍යාලයට ඇතුළත් වූ අතර පසුව ගාල්ල රිච්මන්ඩ් විද්‍යාලයට ගියේය. ඔහු ගාල්ල රිච්මන්ඩ් විද්‍යාලයේ ජ්‍යෙෂ්ඨ පාසල් ක්‍රිකට් ක්‍රීඩා කළ අතර 2010/2011 වාරයේ රිච්මන්ඩ් පළමු XI ක්‍රිකට් කණ්ඩායමේ නායකයා විය.
ද සිල්වාගේ පියා රංජන් ද සිල්වා දේශපාලනඥයෙකි. 2018 මැයි 25 දින රත්මලාන ඔවුන්ගේ නිවස ඉදිරිපිටදී නාඳුනන තුවක්කුකරුවෙකු විසින් ඔහුගේ පියා ඝාතනය කරන ලදී. ඔහුගේ පියාගේ හදිසි අභාවයත් සමඟ ද සිල්වා බටහිර ඉන්දීය කොදෙව් සංචාරය සඳහා වන ශ්‍රී ලංකා සංචිතයෙන් ඉවත් විය. කෙසේ වෙතත් ඔහු දෙවැනි තරගයේ සිට සංචාරයට සහභාගි විය.
ගෘහස්ථ වෘත්තිය
2018 මාර්තු මාසයේදී, ද සිල්වා 2017-18 සුපර් ෆෝ පළාත් තරඟාවලිය සඳහා කොළඹ සංචිතයේ උප නායකයා ලෙස නම් කරන ලදී. ඊළඟ මාසයේ, ඔහු 2018 සුපිරි පළාත් එක්දින තරඟාවලිය සඳහා කොළඹ සංචිතයට ද නම් කරන ලදී.
2018 අගෝස්තු මාසයේදී, ද සිල්වා 2018 SLC T20 ලීගයේ ගාල්ල සංචිතයට නම් කරන ලදී. 2019 මාර්තු මාසයේදී, ඔහු 2019 සුපිරි පළාත් එක්දින තරඟාවලිය සඳහා ගාල්ල සංචිතයට නම් කරන ලදී. තරඟය අවසන් වීමෙන් පසුව ඔහු තරඟාවලියේ ක්‍රීඩකයා ලෙස නම් කරන ලදී. 2020 ඔක්තෝම්බර් මාසයේදී, ලංකා ප්‍රිමියර් ලීගයේ සමාරම්භක සංස්කරණය සඳහා යාපනය ස්ටැලියන්ස් විසින් ඔහුව කෙටුම්පත් කරන ලදී. 2021 අගෝස්තු මාසයේදී, ඔහු 2021 SLC ආරාධිත T20 ලීග් තරඟාවලිය සඳහා SLC Blues කණ්ඩායමේ නායකයා ලෙස නම් කරන ලදී. 2022 ජූලි මාසයේදී, ඔහු ලංකා ප්‍රිමියර් ලීග් තුන්වන සංස්කරණය සඳහා යාපනය කිංග්ස් විසින් අත්සන් කරන ලදී.
ජාත්‍යන්තර මංගලාවතරණය
2015 ජූලි මාසයේදී, ද සිල්වා පකිස්ථානයට එරෙහි තරඟාවලිය සඳහා ශ්‍රී ලංකා විස්සයි20 ජාත්‍යන්තර (T20I) සංචිතයට නම් කරන ලදී. ඔහු 2015 ජූලි 30 වන දින ඔහුගේ පළමු T20I ක්‍රීඩා කළේය. ඔහු සිය මංගල තරගයේදී ලකුණු 31ක් රැස් කළ අතර එය ශ්‍රී ලංකාව පරාජයට පත් විය.
පිනිබෑම
පිනිබෑම යනු තුෂාරය ඇද වැටීමයි. මෙය බොහෝවිට සිදුවන්නේ උදය කාලයේදීය. වායුගෝලීය උෂ්ණත්වය කිසියම් අගයකට වඩා පහත බැසි විට වාතයේ ඇති ජලවාෂ්ප ඝනවී පිණි කැටිති සෑදී පොළොව මතට පතිතවීම වෙතින් මෙම පිනිබෑම සිදුවෙයි.
භෞතික විද්‍යාත්මක පැහැදිලි කිරීම
වායුගෝලයේ උෂ්ණත්වය තුෂාරාංකයට වඩා පහළ බැසි කල ඝන පෘෂ්ඨයන් මත මෙසේ තුෂාරය තැනේ.
ධර්ම සාහිත්‍යයෙහි සඳහන
ලෝ වැඩ සඟරාවෙහි "පණ නම් තණ අග පිණිබිඳු වැන්නේ" යැයි දැක්වෙන්නේ තණ කොළ අග සැදුනු පිණි හිරු රැස් විහිදුන විට සැණෙන් අතුරුදහන් වී යන බැවින් ප්‍රාණයද එලෙස අනිත්‍ය බව කීමටයි. ස්වභාවික පරිසරයක වාතය හා ගැටෙන මුල්ම ඝන වස්තුව තණ කොළ අග විය හැකි අතර එවැනි උල්වූ පෘෂ්ඨයන්හී ඝණිභවනය සිදු වීමට රුචියක්ද ඇත. එබැවින් අළුයම් කාලයේ වාතයේ උෂ්ණත්වය තුෂාරාංකයට වඩා අඩු අගයක පවතින විට මෙසේ තණ අග තුෂාරය තැනීම නිසා පිණි බිඳු ඇතිවෙයි. හිරු නැග එත්ම වායුගෝලීය උෂ්ණත්වය ඉහළ යන විට එය තුෂාරාංකයට වැඩිවූ සැණින් තුෂාර පකනය නවතින අතර සැදි තුෂාරයද වාෂ්පිභවනය වෙයි.
සෞඛ්‍යය හා බැඳි සංකල්ප
අධික පිනි පතනය සහිත ප්‍රදේශ වල ජනයා හිමිදිරියේ හිස ආවරණය කර එළිමහනේ යන්නේ පිනි හේතුවෙන් සෙම් රෝග සෑදීමෙන් මිදීමටය. මේ අතර පීනසාදී රෝග සහිත වුන් හට හිස ආවරණය කොට ගෙන පිනි සහිත හිමිදිරියේ එළිමහනේ සක්මන නියම කරන්නේ පින්නට ලය හුරු කිරීමෙන් පීනස සුව කර ගැනුමටය. සමහරක් ව්‍යාධි සඳහා ඖෂධ පින්නේ තබා පානය කිරීමට දීමද දැකිය හැකි දෙයකි.
ධනංජය ද සිල්වා
ස්ථාවර වීම
ද සිල්වාගේ මංගල ටෙස්ට් ශතකය වාර්තා වූයේ එම ඔස්ට්‍රේලියානු තරගාවලියේ තෙවැනි ටෙස්ට් තරගයේදීය. ද සිල්වා දිනේෂ් චන්දිමාල් සමග එක්වන විට 5/26 දී ශ්‍රී ලංකාව අසීරුතාවයකට පත් විය. ඔවුන් දෙදෙනා ශතක සබඳතාවක් ගොඩනැගූ අතර ද සිල්වා සිය ක්‍රිකට් දිවියේ මංගල ශතකය වාර්තා කළේය. ද සිල්වා ශතකයක් සහ එක් අර්ධ ශතකයක් ඇතුළුව ලකුණු 325ක් ලබා ගනිමින් තරඟාවලියේ වැඩිම ලකුණු ලාභියා වූයේ සාමාන්‍ය 65.00ක් ලෙසිනි. ශ්‍රී ලංකාව පළමු වරට ඔස්ට්‍රේලියාව වයිට් වොෂ් කළේය.
ශ්‍රී ලංකාවේ තිලකරත්න ඩිල්ෂාන් එක්දින පිටියෙන් විශ්‍රාම ගැනීමෙන් පසුව, ද සිල්වා ඔහුගේ ආරම්භක ස්ථානය දක්වා උසස් කරන ලදී. ඔහු ප්‍රථම වරට පන්දුවට පහරදීමෙන් අනතුරුව ලකුණු 76ක් රැස් කළේය. මෙම ලකුණු සංඛ්‍යාව 2004 වසරේ සමන් ජයන්ත රැස් කළ ලකුණු 74 අභිබවා යමින් ශ්‍රී ලංකා ක්‍රීඩකයකු ප්‍රථම වරට පිතිකරණය ආරම්භ කළ ඉහළම ලකුණු සංඛ්‍යාව ලෙසින් සටහන් වේ. දකුණු අප්‍රිකාවට එරෙහිව ඔහුගේ දුර්වල දස්කම් නිසා ඔහු ආරම්භක ස්ථානයෙන් ඉවත් වූ නමුත් මැද පෙළ පිතිකරුවෙකු ලෙස ක්‍රීඩා කළේය.
ද සිල්වා සිම්බාබ්වේ සමග පැවති ටෙස්ට් තරඟ දෙක පුරාවටම ඔහුගේ හොඳ දස්කම් දිගටම කරගෙන ගියේය. පළමු තරගයේදී ඔහු අර්ධ ශතකයක් ලබා ගත්තේය. සිම්බාබ්වේ හඹා යද්දී ලකුණු 411ක් රැස් කළ අතර, එම තරගයේ ජය ශ්‍රී ලංකාවට හිමි විය. දෙවැනි ටෙස්ට් තරගයේදී ද සිල්වා උපුල් තරංග සමඟින් ලකුණු 142ක සබඳතාවක් ගොඩනැගුවේය. තරංග ස්ලිප්හිදී දැවී ගිය අතර ද සිල්වා සිය ඉනිම දිගටම කරගෙන ගියේ ඔහුගේ ක්‍රිකට් දිවියේ පස්වැනි ටෙස්ට් තරගයේදී ඔහුගේ දෙවැනි ටෙස්ට් ශතකය වාර්තා කරමිනි.
ඉහළ පහළ
දකුණු අප්‍රිකාවේ දුර්වල දස්කම් හේතුවෙන් ද සිල්වා සියලු සංචිතවලින් ඉවත් කරන ලදී. 2017 ICC චැම්පියන්ස් කුසලානය සඳහා වන ශ්‍රී ලංකා එක්දින සංචිතයට ඔහු මුලින් ඇතුළත් කර නොතිබුණි. කෙසේ වෙතත්, කුසල් පෙරේරා ආබාධයකට ලක්ව තරගාවලියෙන් ඉවත් වූ අතර, ද සිල්වා සංචිතයට කැඳවනු ලැබුවා. නමුත් ඔහුට සංචිතයේ ඔහුගේ සුදුසුකම් ප්‍රයෝජනයට ගැනීමට නොහැකි වූ අතර චැම්පියන්ස් කුසලානයෙන් පසු ඔහු ශ්‍රී ලංකා සංචිතයෙන් ඉවත් කරන ලදී.
ද සිල්වා ඉන්දියාවට එරෙහිව පැවැත්වෙන එක්දින තරගාවලියට යළි කැදවනු ලැබුවා. ද සිල්වා 2017 දී ඉන්දියාවට එරෙහිව තුන්වන ටෙස්ට් තරඟය සඳහා ටෙස්ට් සංචිතයට නැවත කැඳවන ලදී. ඔහු පළමු ඉනිමේදී තනි ලකුණකට දැවී ගියේය. කෙසේ වෙතත් දෙවැනි ඉනිමේදී ද සිල්වා සිය තෙවැනි ටෙස්ට් ශතකය වාර්තා කළේය. ටික වේලාවකට පසු ද සිල්වා පිටියෙන් ඉවත් වූයේ කලවායේ ආබාධයක් ඇතිවය. තරගය සම විය. ඔහුගේ නොදැවී ලබාගත් ලකුණු 119, ඉන්දියාවේ සංචාරක පිතිකරුවෙකු විසින් සිවුවැනි ඉනිමේ ලබාගත් ඉහළම ලකුණු සංඛ්‍යාව විය.
බංග්ලාදේශයට එරෙහිව චිතගොං හි පැවැති පළමු ටෙස්ට් තරගයේදී ද සිල්වා සිය සිවුවැනි ටෙස්ට් ශතකය වාර්තා කළ අතර එය පෙර වසරේ ඉන්දියාවට එරෙහිව පැවැති දිල්ලි ටෙස්ට් තරගයෙන් පසුව ඔහු ලබාගත් දෙවැනි ශතකය විය. ඔහු කුසල් මෙන්ඩිස් සමග එක්ව තරගයේ දෙවැනි දිනය අවසානයේ නොදැවී ලකුණු 187ක සබඳතාවක් ගොඩනැගුවේය. තෙවැනි දිනයේදී ඔවුන් දෙදෙනා ලකුණු 308ක සබඳතාවක් ගොඩනැගූ අතර මුස්තාෆිසුර් රහ්මාන්ගේ පන්දුවකට ද සිල්වා ලකුණු 173කට දැවී ගියේය. මෙය ඔහුගේ ඉහළම ටෙස්ට් ලකුණු සංඛ්‍යාව වූ අතර ඔහු තරගය අතරතුරදී ඔහුගේ 23 වැනි ඉනිමේදී ටෙස්ට් ලකුණු 1,000 පසු කළේය, රෝයි ඩයස් සහ මයිකල් වැන්ඩෝට් සමඟ එක්ව ටෙස්ට් ලකුණු 1,000කට ළඟා වූ ශ්‍රී ලංකා වේගවත්ම පිතිකරුවා බවට පත්විය. 2018 මැයි මාසයේදී, ඔහු 2018-19 වාරයට පෙර ශ්‍රී ලංකා ක්‍රිකට් විසින් ජාතික කොන්ත්‍රාත්තුවක් ලබා දුන් ක්‍රිකට් ක්‍රීඩකයින් 33 දෙනාගෙන් කෙනෙකි.
නැවත වි20ජා පැත්තට
ද සිල්වා 2015 වසරේ පකිස්තානයට එරෙහිව විස්සයි20 සංචිතයට ඇතුළත් වූ දා සිට සෑම විටම ක්‍රීඩා කළේය. කෙසේ වෙතත්, ටෙස්ට් සහ එක්දින තරඟ වල ප්‍රබල දස්කම් වලින් පසුව, ධනංජය 2018 අගෝස්තු 14 වන දින දකුණු අප්‍රිකාවට එරෙහිව එක්-විස්සයි 20 තරඟයට ඇතුළත් කරන ලදී. තරගයේ දී, ඔහු තුන් ඉරියව් දස්කම් පෙන්වූ අතර, දකුණු අප්‍රිකාව ලකුණු 99කට දැවී ගිය අතර, එය T20I හි ඔවුන්ගේ අඩුම ලකුණු සංඛ්‍යාව විය. හඹා යාමේදී දිනේෂ් චන්දිමාල් සමගින් ලකුණු 53ක සබඳතාවක් ගොඩනැගුවේ කණ්ඩායම ජයග්‍රහණය කරා රැගෙන යමිනි. ද සිල්වාගේ තුන් ඉරියව් දස්කම් හේතුවෙන් තරගයේ වීරයා සම්මානය ද සිල්වාට හිමිවිය.
ස්ථිර මැද පෙළ
2019 දෙසැම්බර් 15 වන දින, පකිස්ථානයට එරෙහි පළමු ටෙස්ට් තරඟයේදී ද සිල්වා සිය හයවන ටෙස්ට් ශතකය ලබා ගත්තේය. ඔහුගේ නොදැවී ලබාගත් ශතකයත් සමඟ වර්ෂාවෙන් බාධා එල්ල වූ තරගයකදී ශ්‍රී ලංකාව පළමු ඉනිමට ලකුණු 308ක් රැස් කළ අතර තරගය ජය පරාජයෙන් තොරව අවසන් විය.
2020 මාර්තු 1 වන දින, බටහිර ඉන්දීය කොදෙව්වන්ට එරෙහි තුන්වන එක්දින තරඟයේදී, ද සිල්වා තරඟය අතරතුර ඔහුගේ මැණික් කටුවෙහි තුවාල විය. පසුව ඔහු බටහිර ඉන්දීය කොදෙව්වන්ට එරෙහි T20I තරඟාවලියෙන් ඉවත් විය. 2020 දෙසැම්බරයේදී ඔහු ටෙස්ට් තරග දෙකකින් සමන්විත තරගාවලියක් සඳහා දකුණු අප්‍රිකාවේ සංචාරය කළේය. බොක්සිං ඩේ ටෙස්ට් තරගයේදී ඔහු සිය හත්වැනි ලකුණු 50 ලබා ගනිමින් දිනේෂ් චන්දිමාල් සමඟ එක්ව පළමු ඉනිම ශක්තිමත් කළේය. කෙසේ වෙතත්, ඔහු 79 වන විට දැඩි අපහසුතාවයක් පෙන්වමින්, බිම ඇද වැටීමෙන් පසු රිදවා විශ්‍රාම ගියේය, සහ පිටියෙන් පිටත සහ ඇඳුම් පැළඳුම් කාමරයට උදව් කිරීමට සිදු විය. ක්‍රීඩාව අවසන් වීමෙන් පසු MRI ස්කෑන් පරීක්ෂණයකින් පසු, ඔහු 20% හෝ 30% ක කඳුළු සලමින් සිටින බව තහවුරු කළ අතර යථා තත්ත්වයට පත් වීමට සති දෙකක් අවශ්‍ය විය. ඔහු වහාම මාලාවේ ඉතිරි කොටස් වලින් නිදහස් කරන ලදී.
2022 නොවැම්බර් 1 වන දින ද සිල්වා පනස් ශතකයක් ලබා ගත් අතර එම නිසා ශ්‍රී ලංකාව ඇෆ්ගනිස්ථානයට වඩා කඩුලු හයකින් ඉදිරියෙන් සිටියේය.
යොමු කිරීම්
<references group="" responsive="1"> ප්‍රවර්ගය:ශ්‍රී ලංකීය ටෙස්ට් ක්‍රිකට් ක්‍රීඩකයන් ප්‍රවර්ගය:ජීවමාන ජනයා ප්‍රවර්ගය:1991 උපත්
ෂීක් ආගම
පංජංබි භාෂාවෙන් ෂිකි ලෙසින් හැඳින්වෙන, ෂික් ආගම යනු, , 15වන සියවසෙහිදී ගුරු නානාක් විසින් ඉන්දියානු උපමහාද්වීපයේ  පංජාබ් ප්‍රදේශයේදී ඇරඹුනු සහ, සහ අනුයාත  ෂික් ගුරුන් දහ දෙනෙක් තුලින් පැවැති (අවසන් ගුරු වූයේ ශුද්ධවූ ලියැවිලි ගුරු ග්‍රාන්ත් ෂහිබ්)  ඒක දේව වාදී ආගමකි.
එම්. එච්. එම්. නයිනා මරිකාර්
ඔහු නීතිඥයෙකු ලෙස සුදුසුකම් ලබා ඇති අතර, ඔහු නීතිපති දෙපාර්තමේන්තුවේ ඔටුන්න හිමි උපදේශකයෙකු ලෙස සේවය කළේය. 1960 මාර්තු පාර්ලිමේන්තු මැතිවරණයේදී එක්සත් ජාතික පක්ෂය නියෝජනය කරමින් පුත්තලම මන්ත්‍රීවරයා ලෙස ශ්‍රී ලංකා පාර්ලිමේන්තුවට ප්‍රථමයෙන් තේරී පත් වූ ඔහු 1960 ජූලි පාර්ලිමේන්තු මැතිවරණයෙන්, 1965 පාර්ලිමේන්තු මැතිවරණයෙන් නැවත තේරී පත් වූ අතර අධිකරණ අමාත්‍යවරයාගේ පාර්ලිමේන්තු ලේකම්වරයා ලෙස පත් කරන ලදී. ඔහු 1970 පාර්ලිමේන්තු මැතිවරණයෙන් සිය අසුන අහිමි වූ අතර 1970 පාර්ලිමේන්තු මැතිවරණයෙන් නැවත තේරී පත් විය.
යොමු කිරීම්
ප්‍රවර්ගය:Year of death missing ප්‍රවර්ගය:Date of death missing ප්‍රවර්ගය:1917 උපත්
758
ප්‍රවර්ගය:ග්‍රෙගරි දිනදසුනේ අවුරුදු
සිරිමාවෝ බණ්ඩාරනායක
ගරු සිරිමාවෝ රත්වත්ත ඩයස් බණ්ඩාරනායක (මැතිනිය ලෙස සාමාන්‍යයෙන් හඳුන්වයි) ( 1916 අප්‍රේල් 17 - 2000 ඔක්තෝම්බර් 10) නවීන ලෝකයේ ආණ්ඩුවක ප්‍රධානියාවූ ප්‍රථම කාන්තාවයි. ඇය ශ්‍රි ලංකාවේ තෙවරක් අග්‍රාමාත්‍ය පදවියට පත්වුවාය. ඒ 1960 - 1965, 1970 - 1977 සහ 1994 - 2000 යන කාල වකවානු වලදීය.
උඩරට රදල පවුලක උපත ලද ඇය, කතෝලික, ඉංග්‍රීසි මාධ්‍ය පාසල් වලින් අද්‍යාපනය ලැබුවද, බුද්ධ ධර්මය අත් නොහැරියාය. ඉංග්‍රීසි මෙන්ම සිංහලද කතා කළාය. පාසලින් නික්ම යාමත් සමග ඇය විවිධ සමාජ වැඩසටහන් කිරීමෙන් අනතුරුව විවාහ වී පවුල් ජීවිතයට සම්බන්ධ විය. ඇගේ ස්වාමියා වූ එස්. ඩබ්ලිව් . ආර්. ඩී. බණ්ඩාරනායක මහතාට සහකාරියක් වූ ඈ, ඔහුගේ විශ්වාසය දිනාගත්තේ ඔහුගේ උපදේශකයක බවට පත් වීමෙනි. ගම් බද පළාත්වල ගහැණු ළමයින්ගේ හා කාන්තාවන්ගේ ජීවන තත්ත්ව දියුණු කිරීම ඇගේ සමාජ සේවයේ අරමුණ් විය. 1959දී ඇගේ ස්වාමිය ඝාතනය වීමත් සමගම ඈ දේශපාලනයට එක් විය. ස්‍රී ලංකා නිදහස් පක්ෂයේ සභාපතිනිය වූවාය. ඇයගේ නායකත්වය යටතේ, එම පක්ෂය 1960 ජූලි පාර්ලිමේන්තුවරණය ජයග්‍රහණය කළේය.